Ara seguida, treiguec e botèc sus era taula tot çò que, sivans eth, provaue eth crim, qu'auie sauvat catorze ans: es objèctes d'aur panadi ara defuntada damb era intencion de desviar es sospeches, era midalha e era crotz que l'auie trèth deth còth (ena midalha i auie un retrait deth sòn prometut), un quasèrn de nòtes e, finauments, dues cartes: era ua deth sòn prometut, que l'anonciaue era sua pròcha arribada, e era responsa d'era, començada mès sense acabar, qu'auie deishat sus era taula entà manar-la per corrèu eth dia a vier.